Tour de France 2008

Tour de France 2008 var den 95. udgave af Tour de France og kørtes fra den 5. juli til den 27. juli 2008. De tre første etaper foregik i Bretagne, Frankrig.

For første gang i over 40 år startede Tour de France med en almindelig fællesstart, ikke en enkeltstart (prolog). Dermed var der flere end bare tempospecialister, som kunne være med i kampen om at få lov til køre i den gule førertrøje efter første etape. I modsætning til de foregående udgaver deltes der ikke bonussekunder ud til de tre første i mål. Løbet bestod af ti flade etaper, fem bjergetaper, fire kuperede etaper og to individuelle enkeltstarter.

Syv forskellige ryttere kørte i den gule trøje, men det var til sidst Carlos Sastre som vandt den, et lille minut foran Cadel Evans, meget takket være et stærkt hold. Team CSC-Saxo Bank vandt også ungdomstrøjen med Andy Schleck og holdkonkurrencen. Mark Cavendish tog hele fire etapesejre, før han gav sig efter den 14. etape. Óscar Freire tog en klar sejr i pointkonkurrencen. Bernhard Kohl vandt bjertrøjen og fik en samlet tredjeplads, men blev senere diskvalificeret og fik frataget resultaterne.

Etaperne

Deltagere 

Alle ProTour-holdene med undtagelse af Astana får deltagelse, i tillæg til de professionelle kontinentalhold Agritubel, Barloworld og Slipstream Chipotle. Heller ikke sprinteren Tom Boonen kom til start ved årets Tour, da han i maj 2008 blev testet positiv for kokain.

De 180 deltagere kommer fra 28 nationer.

Favoritter før start 
Da holdet til sidste års vinder Alberto Contador og treer Levi Leipheimer ikke blev inviteret til løbet, blev toer Cadel Evans regnet som en af de største favoritter, sammen med blandt andet Alejandro Valverde, Denis Menchov, Damiano Cunego, Carlos Sastre og Andy Schleck. Andy Schleck, Riccardo Riccò og Roman Kreuziger var blandt favoritterne til ungdomstrøjen. Fordi Alessandro Petacchi var udelukket, Tom Boonen uønsket i løbet og Daniele Bennati skadet, lå konkurrencen om den grønne trøje an til at blive en kamp mellem blandt andet Thor Hushovd, Mark Cavendish, Robert Hunter og Óscar Freire.

Hold 
20 hold stiller til start ved løbet. Holdene er:

* Wild card holdene

Trøjernes fordeling gennem løbet 

Trøjebærere når en rytter fører to eller flere konkurrencer
 På 2. etape; Philippe Gilbert bar den grønne trøje
 På 4. etape; Andy Schleck bar den hvide trøje
 På 7. etape; Thor Hushovd bar den grønne trøje
 På 8. og 10. etape; Óscar Freire bar den grønne trøje
 På 11. etape; Vincenzo Nibali bar den hvide trøje
 Inden 12. etape; Riccardo Riccò blev smidt ud af løbet på grund af doping. Vincenzo Nibali bar den hvide trøje på 12. etape, mens ingen bar den prikkede trøje.

Resultater

Sammenlagt 

 Denis Menchov fik tilkendt tredjepladsen efter Bernhard Kohl's dopingindrømmelse

Pointkonkurrencen

Bjergkonkurrencen 

 Bernhard Kohl indrømmede senere på året at have brugt doping, men har ikke fået frakendt sin bjergtrøje. Sker dette vil Carlos Sastre vinde bjergtrøjen også og dermed blive den første til at vinde både det samlede klassement og bjergtrøjen siden Eddy Merckx gjorde det i 1970

Ungdomskonkurrencen

Holdkonkurrencen

Mest angrebsivrige rytter 

Sylvain Chavanel fra Cofidis blev kåret til årets mest angrebsivrige rytter.

Udgåede ryttere 
Ryttere der trak sig, blev diskvalificerede eller skadede.

 DNS (did not start) = Startede ikke på etapen
 DNF (did not finish) = Fuldførte ikke etapen
 HD (hors délais) = Kom ikke i mål inden for tidsgrænsen

Doping 
Igen i dette års udgave af Tour de France blev en række ryttere afsløret i brugen af doping, og efter løbet er yderligere nogle ryttere fældet. Under løbet drejede det sig om følgende ryttere:
 11. juli:  Manuel Beltran (Liquigas) bliver testet positivt for erythropoietin, EPO. Prøven blev taget på forkant af 1. etape.
 16. juli:  Moisés Dueñas (Barloworld) bliver taget for brug af EPO efter en politirazzia.
 17. juli:  Riccardo Riccò (Saunier Duval-Scott) bliver testet positiv for brug af CERA af det franske antidopingagentur. Prøven blev taget efter enkeltstarten på 4. etape. Hele Riccòs hold, Saunier Duval-Scott, trak sig efterfølgende før 12. etape.
 27. juli:  Dmitrij Fofonov (Crédit Agricole) blev taget i doping.

Efter løbet blev Jimmy Casper testet positiv for brugen af et astmamiddel, og han blev suspenderet af sit hold, Agritubel. Imidlertid havde Casper gennem tolv år lovligt anvendt stoffet, da han har astma, men han havde ikke fornyet autorisationen, der var udløbet kort før løbets start. Han blev efterfølgende frifundet af det franske cykelforbund.

I slutningen af september blev det offentliggjort, at flere ryttere var testet positiv for brug af EPO. Det drejede sig om Leonardo Piepoli, Stefan Schumacher og nr. tre i den samlede stilling samt vinder af den prikkede bjergtrøje, Bernhard Kohl, der alle havde spor af CERA, som også Riccò var afsløret i brugen af under løbet.

Referencer

Eksterne links 

 Tour de France 2008